Flyet som hadde en de Havilland Gipsy (hengende) rekkemotor ble konstruert av de Havillands designer A. E. Hagg sent i 1931. Flyet skulle ha en overkommelig pris og være et økonomisk passasjerfly. Mange komponenter, inklusive motoren, vinger og understell var identiske med de som ble brukt på Tiger Moth. Tiger Moth ble på den tiden bygget i et stort antall som militære treningsfly og komponenter ble tilpasset det nye finerkledde skroget. Flygeren satt i en opphøyet sittebrønn bak den lille, innlukkede passasjercabinen som vanligvis hadde fire seter for kortere turer og tre seter for en noe lenger distanse.